Kamu bisa jelasin ke aku soal Tekstur (muzik) dalam bahasa melayu?

Dalam muzik, tekstur ialah cara penggabungan melodi, rentak dan harmoni dalam sesebuah gubahan muzik, dan dengan itu menentukan mutu muzik dalam sesebuah lagu.  Tekstur kerap kali diperikan dengan merujuk kepada kemampatan atau ketebalan, dan keluasan julat pic yang terdapat dalam sesebuah lagu. Ia juga diperikan dengan merujuk kepada pertalian pic paling rendah dengan yang paling tinggi, dan bilangan suara dan pertalian antara suara-suara tersebut (lihat Jenis tekstur di bawah). Tekstur boleh berbentuk nipis atau tebal, dan boleh dipengaruhi oleh bilangan dan sifat bahagian-bahagian yang dimainkan serentak. Ketebalan tekstur dipengaruhi jumlah dan kelunakan alat muzik yang memainkan lagu tersebut.  Selain itu tekstur juga boleh dipengaruhi oleh timbre alat muzik dan harmoni, tempo dan rentak yang digunakan dalam lagu tersebut.  Misalnya, sebuah tekstur yang tebal mengandungi beberapa "lapisan" alat muzik. Satu lapisan mungkin terdiri daripada muzik alat tali dan yang satu lagi permaianan alat bras.

Jenis-jenis tekstur diklasifikasikan mengikut bilangan dan pertalian bahagian-bahagian yang dianalisis melalui penglabelan unsur-unsur primer tekstur: melodi primer (primary melody (PM)), melodi sekunder (secondary melody (SM)), melodi sokongan selari (parallel supporting melody (PSM)), sokongan statik (static support (SS)), sokongan harmoni (harmonic support (HS)), sokongan rentak (rhythmic support (RS)), dan sokongan harmoni dan rentak (harmonic and rhythmic support (HRS))..